Dublin, Gran Canaria og Azorerne klinger alle af feriedestinationer, som kunne få de fleste til at pakke en kuffert og tage af sted. Hvor de fleste ville tage flyveren, stikker 80 unge skoleskibselever i stedet til søs og kommer i løbet af 11 uger netop forbi alle tre destinationer. Alle skoleskibselever er nøje udvalgt, og med styr på sikkerhed, hygiejne og førstehjælp, kan de stævne ud. Den lige kønsfordeling blandt skoleskibseleverne glæder Pia Ankerstjerne, der er direktør for Martec. -	I sektoren har vi flere år arbejdet på at få flere kvinder til søs. Der er brug for alle talenter, og her udgør kvinder halvdelen af talentmassen, siger hun og fortsætter: - Vi ser heldigvis, at flere kvinder er ved at få øje på mulighederne i Det Blå Danmark – både i forhold til at kunne arbejde med at finde løsninger, der bidrager til den grønne omstilling, og til at kunne få en karriere med et utal af muligheder herhjemme og i udlandet. Det er første gang siden udbruddet af Covid-19, at skoleskibseleverne kan gå i land i de havne, skibet kommer forbi.

Opsummering:
Mandag sejler 40 unge mænd og 40 unge kvinder afsted på et 11 uger langt togt mod varmere himmelstrøg.